नगपुरा में काॅलेज, स्टेडियम और जिम खोलने की मांग
अंडा|ग्राम नगपुरा में आयोजित लोक सुराज अभियान में युवा मोर्चा अंजोरा मंडल के महामंत्री गिरेश साहू की नेतृत्व में महाविद्यालय, स्टेडियम और जिम खोलने की मांग रखी गई। नोडल अधिकारी दिए आवेदन में युवाओं ने बताया कि नगपुरा से लगभग 25 किलोमीटर की दूरी में लगभग 70 गांव जुड़े हुए है। जहां के विद्यार्थी दुर्ग महाविद्यालय में पढ़ने जाते हैं। इस दौरान उन्हें कई तरह की दिक्कतों का सामना करना पड़ता है। बारिश के दिनों में परेशानी और बढ़ जाती है। इसके अलावा क्षेत्र में सभी तरह के खिलाड़ियों के लिए स्टेडियम और व्यायाम शाला खोलने की मांग युवा मोर्चा ने रखी। ताकि युवाओं को इसकी सुविधा मिल सके। इस दौरान अंजोरा मंडल के सचिन सिन्हा, बलराम सेन, राधेश्याम साहू, कोमल धनकर, करण यादव, गोविंद निषाद सहित अन्य सदस्य मौजूद रहे।
hin_Deva hin_Deva